18. ΝΟΜΟΘΕΤΙΚΟΝ ΔΙΑΤΑΓΜΑ της 4/4 Μαΐου 1935 Περί τροποποιήσεως του Ν. 3713 κλπ. περί Συμβουλίου Επικρατείας. Άρθρ.1.-1.Εις το Συμβούλιον Επικρατείας υπάγεται κατά πρώτον και τελευταίον βαθμόν η εκδίκασις των διοικητικών διαφορών των προκυπτουσών: α)εκ διοικητικών συσμβάσεων, τας κατηγορίας των οποίων θέλει ορίσει Δ/μα, εκδιδόμενον προτάσει του επί της Δικαιοσύνης υπουργού, μετ' απόφασιν του Υπουργικού Συμβουλίου και γνώμην του Συμβουλίου της Επικρατείας, β)εκ της ευθύνης του Κράτους και των νομικών προσώπων δημοσίου δικαίου δια τας εκ της λειτουργίας της διοικήσεως αυτών παρανόμως επιφερομένας εις τρίτους ζημίας. (Μετά τη σελ. 104,206) Σελ. 104,207 Τεύχος ΣΤ43 – Σελ.27  Συμβούλιο Επικρατείας 6.ΑΑ.α.12-18 2.Διοικητικαί διαφοραί προκύψασαι α)εκ διοικητικών συμβάσεων συναφθεισών προ της 1 Ιουλ. 1935, και β)εξ ενεργειών δημοσίων οργάνων προγενεστέρων της ειρημένης χρονολογίας, δεν υπάγονται εις τας ανωτέρω διατάξεις. 3.Δια Δ/τος, εφ' άπαξ εκδοθησομένου, προτάσει του επί της Δικαιοσύνης υπουργού, μετ' απόφασιν του Υπουργικού Συμβουλίου και γνώμην του Συμβουλίου της Επικρατείας, θέλει προσέτι καθορισθή η τηρητέα διαδικασία, τα της ανακοπής τρίτων, τα της αστικής έναντι του Δημοσίου ευθύνης των δημοσίων  οργάνων  εκ  της κατά τα ανωτέρω επιδικάσεως εις βάρος του Δημοσίου αποζημιώσεως υπέρ ιδιωτών, και πάσα εν γένει λεπτομέρεια αναγκαία δια την εφαρμογήν των ως άνω διατάξεων. Άρθρ.2.-(Εις το Συμβούλιον Επικρατείας ανατίθεται δια Δ/τος, εφ' άπαξ εκδιδομένου, προτάσει του επί της Δικαιοσύνης υπουργού, μετ' απόφασιν του Υπουργικού Συμβουλίου, η ανωτάτη εποπτεία επί των πολιτικών διοικητικών δημοσίων υπαλλήλων, από του βαθμού εισηγητού και άνω, καθ' ων ασκείται, παραλλήλως προς τας υφισταμένας πειθαρχικάς δικαιοδοσίας, πειθαρχική αγωγή. Αι προϋποθέσεις, αι συνέπειαι και η προδικασία της ασκήσεως της πειθαρχικής αγωγής και η περαιτέρω διαδικασία, ως και πάσα λεπτομέρεια, ορισθήσονται δια Δ/τος, εφ' άπαξ εκδιδομένου κατά τας διατυπώσεις της παρ. 3 του άρθρ. 1 του παρόντος). Η ανωτέρω αρμοδιότης περιήλθεν εις το Α.Σ.Δ.Υ . δια του Δημοσιοϋπαλληλικού Κώδικος. Άρθρ.3.-1.Εις το Συμβούλιον της Επικρατείας ανατίθεται η κωδικοποίησις της διοικητικής νομοθεσίας, επεξεργασία των διοικητικών κωδίκων και η επεξεργασία των σχεδίων νόμων και Δ/των, όσα ήθελον παραπέμπονται αυτώ υπό της Βουλής ή της εκτελεστικής εξουσίας. 2.Το κωδικοποιούμενον κείμενον κυρούται δια Δ/τος, εκδιδομένου προτάσει του υπουργού της Δικαιοσύνης. 3.Ο τρόπος της εκτελέσεως των εν τη ανωτέρω παραγράφω ανατιθεμένων αρμοδιοτήτων εις το Συμβούλιον της Επικρατείας κανονισθήσεται δια Δ/τος, εφ' άπαξ εκδοθησομένου, κατά τας διατυπώσεις του άρθρ. 1 του παρόντος. Άρθρ.4.-1.Συνιστάται παρά τω Συμβουλίω της Επικρατείας Γ΄ Τμήμα. 2.Η κατανομή των κατά τα άρθρ. 1-3 του παρόντος, καθώς και των κατά το άρθρ. 22 του Ν. 3713 της 24/24 Δεκ. 1928 "περί Συμβουλίου  Σελ. 104,208 Τεύχος ΣΤ43 – Σελ. 28 Επικρατείας", ως τούτο αντικατεστάθη δια του άρθρ. 4 του Ν. 4986 της 14/18 Μαΐου 1931 "περί τροποποιήσεως και συμπληρώσεως του Ν. 3713 κλπ.", αρμοδιοτήτων θα γίνη μεταξύ των τριών τμημάτων του Συμβουλίου της Επικρατείας δια κανονισμού, εκδιδομένου παρά του Συμβουλίου της Επικρατείας και δημοσιευομένου εις την Εφημερίδα της Κυβερνήσεως. Άρθρ.5.-(1.Ιδρύεται μία θέσις αντιπροέδρου και μία θέσις υπογραμματέως του Συμβουλίου της Επικρατείας, ως και δύο κλητήρων). Η παρ. 1 κατηργήθη υπό του άρθρ. 1 παρ. 2 του Β.Δ. της 30 Μαρτ./1 Απρ. 1937 περί των επενεκτέων οικονομικών εν ταις υπηρεσίαις του Υπ. Δικαιοσύνης (τ.6) δι' ου αντικατεστάθη το άρθρ. 10 του Ν. 3713/1928. 2.Ο αριθμός των συμβούλων και του βοηθητικού προσωπικού του άνω Γ΄ τμήματος καθορισθήσεται δια Δ/τος, εφ' άπαξ εκδοθησομένου παρά του επί της Δικαιοσύνης υπουργού. 